ইনছন
ইনছন (Korean: 인천, 仁川 ) দক্ষিণ কোরিয়ার প্রধান বন্দর নগরী। এছাড়াও, ইনছন আন্তর্জাতিক বিমানবন্দরের জন্য বিখ্যাত। এই শহরের পূর্ব নাম হচ্ছে চেমাল্পো। সিউল থেকে প্রায় ২৮ কিলোমিটার দূরে উত্তর-পশ্চিমাংশে এই শহরের অবস্থান এবং আধুনিক নৌ যোগাযোগ সুবিধাদি বিদ্যমান। সিউলের সাথে সড়ক ও রেলপথে সংযুক্ত আছে এই শহরটি। পীত সাগর থেকে উদ্ভূত হ্যান নদী তীরবর্তী এলাকায় এই শহর গড়ে উঠেছে। স্যান ফ্রান্সিস্ক ওয়াশিংটন, মাদ্রিদ ও তেহরানের সাথে একই অক্ষাংশে অবস্থান করছে। সিউল ও বুশানের পর এটি দক্ষিণ কোরিয়ার তৃতীয় বৃহত্তম শহর। ২০০৯ সালের হিসেব অণুযায়ী এখানে প্রায় ২.৬ মিলিয়ন অধিবাসী বসবাস করছেন। ১৮৮৩ সালে জেমালপো বন্দর নির্মাণের সময় এখানে মাত্র ৪,৭০০জন ব্যক্তি বসবাস করতেন। ইনছনে দশটি প্রশাসনিক জেলা রয়েছে। আটটি ওয়ার্ড (গু) ও দুইটি কাউন্টিতে (গান) শহরকে বিভক্ত করা হয়েছে।
ডানাং
ডানাং হল ভিয়েতনাম এর দক্ষিণ মধ্য উপকূল প্রদেশের প্রধান শহর।এই শহরটি হান নদী তীরে দক্ষিণ চিন সাগরের তীরে অবস্থিত।শহরটি দেশের তৃতীয় বৃহত্তম শহর ও নগরাঞ্চল।শহরটি দেশের মধ্য অংশের প্রধান শহর ও অর্থনীতির কেন্দ্র।এই শহর থেকে ১০০ কিলোমিটার দূরের বিশ্ব ঐতিহ্য "ইম্পিরিয়াল শহর হুই" অবস্থিত।ভিয়েতনাম যুদ্ধের সময় শহরটি প্রধান কেন্দ্র ছিল।শহরটিতে শিল্পের বিকাশ ঘটেছে।এখানে ডানাং বন্দর অবস্থিত।এই বন্দরটি দেশের তৃতীয় বৃহত্তম। এছাড়া এখানে ডানাং আন্তর্জাতিক বিমানবন্দর রয়েছে। এই বিমানবন্দর থেকে দেশর বিভিন্ন শহরে বিমান পরিসেবা চালু রয়েছে। শহরটি রাজ্যের জিডিপির ৫৭ শতাংশ এর বেশির অবদান রাখে। শহরের পশ্চিম দিকে পাহাড় ও উচ্চ ভূমি যুক্ত।